**Szótagok összeolvasása (a, i, í, m)**

Óraterv

**Az óra cél- és feladatrendszere:** Tanult betűk felismerésének, összeolvasásának gyakorlása. Hangösszevonás, betűösszevonás átismétlése a tanult betűkkel. Szótagolvasás szótag/szó – kép egyeztetésével. Szóolvasás bevezetése. Szóolvasás (2+2, 1+2).

**Fejlesztési terület:** Az olvasás jelrendszerének elsajátítása, dekódolási képesség kialakítása.

**Az óra didaktikai feladatai:** Motiválás, a figyelem felkeltése. Az előzetesen tanult betűk felelevenítése, új ismeret nyújtása (betűk összeolvasása). A tanult betűk rögzítése. Az egyéni képességek figyelembe vétele (differenciálás).

**Ajánlott szakirodalom:** Boér Zsuzsa, logopédus-gyógypedagógus <http://logopedia.reblog.hu/> blogja (Logopédia mindenkinek).

|  |  |  |  |  |
| --- | --- | --- | --- | --- |
| **Időkeret** | **Az óra menete** | **Nevelési-oktatási stratégia** | | |
|  |  | **Módszerek** | **Tanulói munkaformák** | **Eszközök** |
| **3 perc** | Ráhangolódás  Melyik figura/gyerek néz jobbra? | Fejlesztés (téri tájékozódás). | Egyéni munka. | A feladathoz alkalmas a mf/I/13/1. f., 21/2. f., vagy egyéni megoldások pl. gyerekek sorban beállítva, egyik jobbra néz, a másik balra. |
| **5 perc** | Betűk összeolvasása gyakorlás.  Az előző órán tanult betűkapcsolatok olvastatása és kirakása.  Először felmutatjuk a betűkapcsolatot és elolvastatjuk a gyerekekkel, majd mi mondjuk a szótagot és ők rakják ki. | Feladat megoldás, ellenőrzés. | Frontális munka. | Szótagkártyák (am, im, ím, mi, ma, mí, AM, IM, ÍM, MI, MA, MÍ) |
| **3 perc** | A tankönyv hívóképének bemutatása.  (Anyuka a gyermekével)  Beszélgetés a képről. Spontán megnyilatkozások.  Ki hogyan hívja az édesanyját? | Beszélgetés. | Frontális munka. | TK. 31. old. kép  (szótagok nélkül). |
| **5 perc** | Szótagok összeolvasásának bevezetése.  A **ma** és **ma** szótagok kirakása és összekötése. A szótagok összeolvasása. Szótagból értelmes szavak.  A szótagok összeolvasásának helyes iránya. | Bemutatás, magyarázat. | Frontális munka. | Szótagok a kép alá.  (ma-ma). |
| **5 perc** | Szavak kirakása a meglévő szótagok felhasználásával.  Milyen szavakat lehet kirakni a már ismert szótagokból?  A gyerekek próbáljanak maguktól rájönni a szavakra, miközben rakosgatják a szótagkártyákat.  Amire nem jönnek rá maguktól a gyerekek, azt megmutatjuk mi. | Feladat megoldás. | Egyéni munka frontális ellenőrzéssel.  (Itt a már olvasni tudó gyerekek önállóan rakhatják ki a szavakat a szótagokból, a többieknek segíthetünk). | Szótagkártyák. |
| **5 perc** | Szópiramisok olvasása.  (1, 1+2, 2+2)  Szavak jelentésének megbeszélése. | Feladat megoldás, olvasás. Fejlesztés (szókincs). | Frontális munka. | TK. 31. old. 3. fel. |

|  |  |  |  |  |
| --- | --- | --- | --- | --- |
| **2 perc** | Melyik gyereknek mi lehet a neve?  Fiú és lánynevek. | Feladat megoldás. | Frontális munka. | TK. 31. old. 4. fel. |
| **3 perc** | Mondatok alkotása az olvasott szavakkal. | Feladat megoldás.  Fejlesztés (szóbeli kifejezőkészség). | Frontális munka. | TK. 31. old. 5. fel. |
| **3 perc** | Szavak önálló olvasása  Melyik szót olvastad a legtöbbször? | Feladat megoldás  Ellenőrzés. | Egyéni munka. | TK. 31. old. 6. fel. |
| **3 perc** | A tanultak rögzítése, ellenőrzése önálló feladattal.  Melyik szavakhoz tartozik a kép?  A ma-mi és a ma-ma szó kiválasztása. | Feladat megoldás  Ellenőrzés. | Differenciáltan egyéni munka, ill. segítséggel végzett egyéni munka. | MF. 30. old 3. fel. |
| **5 perc** | Vezesd az óriást a várba! mit olvastál az utakon?  A feladat megoldása után rövid történet alkotása a kép felhasználásával.  Óriások és más mesebeli lények. | Feladat megoldás Beszélgetés  Fejlesztés (szóbeli kifejezőkészség). | Frontális munka. | MF. 31. old 4. fel. |
| **3 perc** | Tanulók munkájának értékelése, házi feladat adása. | Értékelés. |  | HF.: MF. 30. old. 1. és 2. fel. |